CELEX: 31984R2039
Language: el
Date: 1984-07-16 00:00:00
Title: Κανονισμός (ΕΟΚ) αριθ. 2039/84 της Επιτροπής της 16ης Ιουλίου 1984 για τον καθορισμό, για την περίοδο εμπορίας 1984/85, της ελάχιστης τιμής που καταβάλλεται στους παραγωγούς για τα μη μεταποιημένα ξηρά σύκα και του ποσού της ενίσχυσης στην παραγωγή για τα ξηρά σύκα

Avis juridique important

|

31984R2039

Κανονισμός (ΕΟΚ) αριθ. 2039/84 της Επιτροπής της 16ης Ιουλίου 1984 για τον καθορισμό, για την περίοδο εμπορίας 1984/85, της ελάχιστης τιμής που καταβάλλεται στους παραγωγούς για τα μη μεταποιημένα ξηρά σύκα και του ποσού της ενίσχυσης στην παραγωγή για τα ξηρά σύκα  

Επίσημη Εφημερίδα αριθ. L 189 της 17/07/1984 σ. 0019 - 0020

***** ΚΑΝΟΝΙΣΜΟΣ (ΕΟΚ) αριθ. 2039/84 ΤΗΣ ΕΠΙΤΡΟΠΗΣ  της 16ης Ιουλίου 1984  για τον καθορισμό, για την περίοδο εμπορίας 1984/85, της ελάχιστης τιμής που καταβάλλεται στους παραγωγούς για τα μη μεταποιημένα ξηρά σύκα και του ποσού της ενίσχυσης στην παραγωγή για τα ξηρά σύκα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 988/84 (2), και ιδίως τα άρθρα 3β και 3γ,  Εκτιμώντας:  ότι σύμφωνα με το άρθρο 3β παράγραφος 1 του κανονισμού (ΕΟΚ) αριθ. 516/77, η ελάχιστη τιμή που πληρώνεται στον παραγωγό καθορίζεται με βάση:  α) το επίπεδο ελάχιστης τιμής που διαμορφώθηκε στην προηγούμενη περίοδο εμπορίας·  β) την εξέλιξη των τιμών βάσης στον τομέα των οπωροκηπευτικών ·  γ) την ανάγκη εξασφάλισης της κανονικής διάθεσης του νωπού προϊόντος προς τους διάφορους προορισμούς·  ότι το άρθρο 3γ του εν λόγω κανονισμού ορίζει τα κριτήρια για τον καθορισμό του ποσού της ενίσχυσης στην παραγωγή· ότι πρέπει να λαμβάνεται υπόψη η διαφορά μεταξύ της ελάχιστης τιμής της πρώτης ύλης και της τιμής τρίτων χωρών προσαρμοσμένων κατ' αποκοπή στο στάδιο της πρώτης ύλης·  ότι το άρθρο 3β παράγραφος 2 του κανονισμού (ΕΟΚ) αριθ. 516/77 προβλέπει ότι η ελάχιστη τιμή που καταβάλλεται στους παραγωγούς για μη μεταποιημένα ξηρά σύκα αυξάνεται κάθε μήνα κατά τη διάρκεια μιας ορισμένης περιόδου του έτους εμπορίας κατά ποσό που αντιστοιχεί στα έξοδα αποθεματοποίησης· ότι, κατά τον καθορισμό του ποσού αυτού, πρέπει να λαμβάνονται υπόψη τα έξοδα αποθεματοποίησης τεχνικού χαρακτήρα και οι τόκοι·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1984/85:  α) η ελάχιστη τιμή που αναφέρεται στο άρθρο 3β του κανονισμού (ΕΟΚ) αριθ. 516/77 και η οποία πρέπει να καταβάλλεται στους παραγωγούς για τα μη μεταποιημένα ξηρά σύκα της κατηγορίας Γ, και  β) η ενίσχυση στην παραγωγή που αναφέρεται στο άρθρο 3γ του ίδιου κανονισμού για τα ξηρά σύκα της κατηγορίας Γ  καθορίζονται σύμφωνα με το παράρτημα.  Άρθρο 2  Το ποσό κατά το οποίο αυξάνεται την πρώτη ημέρα κάθε μήνα, από την 1η Σεπτεμβρίου και μέχρι την 1η Ιουνίου, η ελάχιστη τιμή για τα μη μεταποιημένα ξηρά σύκα καθορίζεται σε 0,825 ECU ανά 100 χιλιόγραμμα καθαρού βάρους της κατηγορίας Γ.  Για τις άλλες κατηγορίες, το ποσό πολλαπλασιάζεται με το συντελεστή που εφαρμόζεται στην ελάχιστη τιμή που αναφέρεται στο παράρτημα Ι του κανονισμού (ΕΟΚ) αριθ. 1709/84 της Επιτροπής (3).  Άρθρο 3  Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος πρέπει να παράσχει στο κράτος μέλος που καταβάλλει την ενίσχυση στην παραγωγή την απόδειξη ότι έχει πληρωθεί η ελάχιστη τιμή που καταβάλλεται στον παραγωγό.  Άρθρο 4  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1984.  Για την Επιτροπή  Poul DALSAGER  Μέλος της Επιτροπής    (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 103 της 16. 4. 1984, σ. 11.  (3) ΕΕ αριθ. L 162 της 20. 6. 1984, σ. 8.   ΠΑΡΑΡΤΗΜΑ  Ι. Ελάχιστη τιμή που καταβάλλεται στους παραγωγούς  1.2 //   //   // Προϊόν   // ECU/100 kg καθαρού βάρους,  στη θύρα του παραγωγού  //   //   // Μη μεταποιημένα ξηρά σύκα κατηγορίας Γ  // 67,65  //   //  ΙΙ. Ενίσχυση στην παραγωγή  1.2 //   //   // Προϊόν   // ECU/100 kg καθαρού βάρους  //   //   // Ξηρά σύκα κατηγορίας Γ  // 39,95  //   //